《和孙长史秋日卧病》
唐代·骆宾王

霍第疏天府，潘园近帝台。调弦三妇至，置驿五侯来。

尚想欢娱洽，吁嗟岁月催。金坛分上将，玉帐引瑰材。

决胜鲸波静，腾谋鸟谷开。白云淮水外，紫陌灞陵隈。

节变惊衰柳，笳繁思落梅。调神和玉烛，掞藻握珠胎。

怅矣欣怀土，居然欲死灰。还因承雅曲，暂喜跃沈鳃。

作者简介：骆宾王（约619—687年）字观光，汉族，婺州义乌人（今浙江义乌）。唐初诗人，与王勃、杨炯、卢照邻合称“初唐四杰”。又与富嘉谟并称“富骆”。高宗永徽中为道王李元庆府属，历武功、长安主簿，仪凤三年，入为侍御史，因事下狱，次年遇赦，调露二年除临海丞，不得志，辞官。有集。骆宾王于武则天光宅元年，为起兵扬州反武则天的徐敬业作《代李敬业传檄天下文》，敬业败，亡命不知所之，或云被杀，或云为僧。